46 
T A B U L A R U M 
TABULA CLVIII. 
(. VOL. IV. TAD. XXXI.) 
Cranium anchylosi junctum cum maxilla inferiore, atque cum sex superioribus 
vertebris cervicalibus, hominis adulti, qui paralysi universali laboravit per seriem 
annorum , orta ex luxatione epistrophei ad atlantem. 
Figura 1. 
» 
Delineatum cernitur cranium cum concretis vertebris cervicis a latere sinistro, 
ut constaret quantopere totum cranium antrorsum sit incurvatum , nec non qualis 
sit curvatura vertebrarum colli, ex praesente luxatione secundae vertebrae. Situs 
atlantis parum est mutatus, hinc arcus oblique adscendens, tali ratione a latere 
sinistro cum margine foraminis magni est concretus, ut tantum spatium supersit 
pro transitu arteriae vertebralis. Constat porro processum odontoideum epistro- 
phei a margine interiore atlantis recessisse , et fere centrum foraminis atlantis 
occupare, unde omnes vertebrae colli , in processubus articularibus et corporibus 
concretae , sub angulo cum ipso cranio , interventu atlantis sunt nexae , adeo 
ut situs relativus conceptaculi cerebri et canalis spinalis maxime sit mutatus. 
Cernitur praeterea condylum, maxillae inferioris valde esse applanatum, antror- 
sumque juxta tuberculum articulationis adauctum, et in superficie articulari 
concretum cum tota superficie articulari ossis temporis , ita tamen ut in ambitu 
articulationis ossa separata videantur. 
Figura 2. 
Pars posterior conceptaculi cerebri horizontaliter aperti , ab interiore visa. 
Ab hac parte constat quantopere lumen foraminis magni ossis occipitis et 
atlantis , luxatione processus dentiformis epistrophei sit oppletum. Totus enim 
ille processus valde recessit a margine interiore atlantis, et cariosus cernitur in 
superficie anteriore , ejusque figura ex praesente carie est mutata. Quanta com- 
pressio medullae spinalis ex hac luxatione producta fuerat, sponte liquet. Tam 
ex praesente carie, quam ex paralysi universali per seriem annorum protracta, 
concludendum videtur , dentem epistrophei non nisi sensim sensimque e sede 
fuisse pulsum. 
a. Margo anterior foraminis magni. 
b. Processus dentiformis epistrophei. 
c. Arcus atlantis. 
Fi - 
